**ELTE BTK HÖK Hallgatói Érdekképviselői és Küldöttgyűlési Választások 2022.**

Az ELTE BTK HÖK Ellenőrző Bizottsága ezennel kiírja a Hallgatói Érdekképviselői és Küldöttgyűlési Választásokat az alap- és osztatlan tanárszakos körzetekben.

A választás az alábbi időszakokkal operál:

* **Választás kihirdetése**: 2022. április 16.
* **Jelöltállítási időszak**: 2022. május 2. − május 8.
* **Bemutatkozási időszak**: 2022. május 9. − május 15.
* **Választási időszak**: 2022. május 16. − május 22.
* **Szavazás eredménye**: 2022. május 23. − május 24.

A választások részletes szabályait az ELTE BTK HÖK Alapszabálya tartalmazza, amely elérhető az ELTE HÖK honlapján (ehok.elte.hu) az **Átláthatóság** > **Szabályzatok** > **Alapszabály** menüpontban.

Minden hallgató a **saját választókörzetében lehet jelölt és csak ebben a választókörzetben jelölhet**. A jelölőlapokat a BTK HÖK irodájának (H épület) titkárságán lehet felvenni illetve leadni a jelöltállítási időszakban nyitvatartási időben.

A Hallgatói Érdekképviselői és a Küldöttgyűlési választások párhuzamosan, az ebben a kiírásban leírt határidők mellett zajlanak. Azon jelentkező, aki a Küldöttgyűlési választáson kíván indulni, annak Hallgatói Érdekképviselői **ÉS** Küldöttgyűlési jelentkezést is le kell adnia és mindkét választási folyamatban össze kell gyűjtenie a meghatározott számú ajánlást.

A jelöltek, akik nem adtak le fényképet és/vagy bemutatkozó szöveget, április 16. éjfélig megtehetik azt Ellenőrző Bizottság e-mail címén, hogy ezek a szavazófelületen megjelenjenek.

További információkért forduljatok bizalommal az Ellenőrző Bizottsághoz a következő e-mail címen: ellenorzes@btkhok.elte.hu.

Budapest, 2022. április 16.

Ferencz Bálint (s.k.)

Elnök

Ellenőrző Bizottság

 ELTE BTK HÖK